Leonid Volmer

Leonid Volmer (17. aprill 1902 Aizpute, Kuramaa – 4. september 1960 Tallinn) oli eesti arst (kirurg-röntgenoloog).

Leonid Volmer sündis kooliõpetajate perekonnas. 1915. aastal tuli perekonnal põgeneda Moskva kubermangu, kust edasi liiguti 1920. aastal juba Eestisse. Enne Eestisse ümberasumist lõpetas Volmer 1919. aastal Podolski Reaalkooli ja jõudis juba astuda Moskva Ülikooli arstiteaduskonda. Eestis omandas ta keskhariduse uuesti Pärnus venekeelsetel erakursustel ja 1921. aastal sai temast Tartu Ülikooli arstiteaduskonna tudeng. 

Pärast Tartu Ülikooli lõpetamist 1927. aastal jäi Leonid Volmer samasse tööle Tervishoiuinstituudi assistendina. 1932. aastal läbis ta Tartu Ülikooli juures maa- ja linnaarstide kursused ning täiendas end korduvalt välismaal. 1935. aastal veetis ta kolm kuud sellistes Euroopa suurtes pealinnades nagu Viin, Pariis ja Stockholm ning Austria väikelinnas Wörglis, kus tutvus uusimate tehnoloogiatega röntgenoloogia ja Pariisis isegi kosmeetilise kirurgia vallas.Tartu arsti välismatkalt. Postimees nr. 349 22.12.1935  Ta töötas aastaid Tartu, Pärnu ja Tallinnas meditsiiniasutustes. Tartu Erakliinikus oli tal võimalus koos töötada legendaarse eesti kirurgi August Poboliga.

Töö

 1927–1928 Tartu Ülikooli Tervishoiuinstituudi assistent
 1929–1940 Tartu Erakliiniku (Tähe 16, Tartu) kirurg-röntgenoloog
 1942–1944 Tartu erahaiglad ja välilaatsaretid 
 1944–1945 Pärnu Haigla juhataja-peaarst
 1950       Tallinna Vabariikliku Haigla röntgeniosakonna juhataja

Tunnustus
 1945 Eesti NSV teeneline arst "Eesti NSV Teataja" nr.11 art.155 lk.159 

Isiklikku

1938. aastal abiellus Leonid Volmer laulja Terese Adele Mugastoga. Sellest abielust sündis poeg Peeter Volmer.

Viited

Välislingid

Volmer, Leonid – arstiteadlane (foto)Eesti Üliõpilaste Selts
Eksliibris Leonid Volmer digikogu.ekm.ee
 Raamat "Laulud üliõpilastele ja kõigile, kes laulu armastavad", 
Dr. L. Wolmeri portree (Anna Triik-Põllusaare akwarell)Postimees, 14. jaanuar 1939

Kategooria:Eesti arstid
Kategooria:Tartu Ülikooli arstiteaduskonna vilistlased
Kategooria:eesti Üliõpilaste Seltsi liikmed
Kategooria:Pärnumaa Üliõpilaskogu liikmed
Kategooria:Eesti NSV teenelised arstid
Kategooria:Metsakalmistule maetud
Kategooria:Sündinud 1902
Kategooria:Surnud 1960